पाएं अपने शहर की ताज़ा ख़बरें और फ्री ई-पेपरडाउनलोड करें
जिले का कुख्यात सुपारी किलर मो. चांद रोसड़ा के आइसोलेशन सेंटर से फरार हो गया है जबकि इस दौरान आइसोलेशन सेंटर गेट पर पुलिस बैठी रह गई। जिसके बाद पुलिस महकमे में हड़कंप मच गया है। चांद कोरोना पॉजिटिव था। तीन दिन पहले ही पुलिस ने मथुरापुर घाट के पास से उसे हथियार के साथ गिरफ्तार किया था। रोसड़ा डीएसपी सहियार अख्तर के नेतृत्व में पुलिस की टीम छापेमारी कर रही है। डीएसपी ने मो. चांद के फरार होने की पुष्टी करते हुए बताया कि आइसोलेशन सेंटर के बाहर पुलिस तैनात थी लेकिन जब उसे शौच के लिए ऊपरी मंजिल से नीचे उतारा जा रहा था।
उसी दौरान वह फरार हो गया। चांद कोरोना पॉजिटिव था इस लिए पुलिस कर्मी दूरी बरत रहे थे। बताया गया है कि सुबह चांद को शौच के लिए आइसोलेशन सेंटर के नीचे लाया गया था। इसी दौरान वह कॉडिडोर फांद कर फरार हो गया। पुलिस को चांद के फरार होने की जानकारी कई घटे बाद मिली। जब मेडिकल टीम आइसोलेशन सेंटर के अंदर गई। पुलिस के लिए सर दर्द बन चुके नगर थाना क्षेत्र के बंगाली टोला निवासी मो. सगीर उर्फ लालबाबु के पुत्र सुपारी किलर मो. चॉद को पुलिस ने बुधवार को मथुरापुर चाट पर हथियार समेत धर-दबोचा था जिसकी तलाश काफी समय से पुलिस को थी। बताया गया है कि गिरफ्तारी के दौरान चांद ने जिस सिपाही के साथ उठापटक किया था। वह भी जांच में कोरोना पॉजिटिव पाया गया है।
मनमोहन झा हत्याकांड में स्वीकार की थी संलिप्तता
पूछताछ के दौरान मो. चांद ने विगत वर्ष में नगर थाना क्षेत्र के सोनवर्षा चौक पर हुए मनमोहन झा हत्या में अपनी संलिप्तता स्वीकार की थी। उसने बताया था कि इसका साथी शशि राय को मनमोहन झा से विवाद था। इसी को लेकर सोनवर्षा चौक के पास इसने और शशि राय ने मिलकर मनमोहन झा को करीब 10 गोली मार कर हत्या कर दी थी। डेढ़ वर्ष पूर्व हम लोगों को गौरव एवं सौरभ मोहन की हत्या करने का सुपारी 5 लाख रूपया लिया था। इसमे सौरभ मोहन के चालक की हत्या डीपीएस पब्लिक स्कूल मोहनपुर को पास की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn